
DR 31.7.2018                                                                    63                   

 
Program Perkhidmatan Job Coach di bawah Jabatan Kebajikan Masyarakat 

menawarkan sokongan pekerjaan daripada OKU dengan bertindak sebagai perantara di 
antara majikan dan pekerja OKU. Syarikat yang berhasrat untuk mengambil OKU bekerja 
tidak perlu menanggung kos perkhidmatan Job Coach kerana elaun perkhidmatan Job Coach 
ditanggung oleh JKM.  

Yang Berhormat Sibu, pendaftaran OKU dilaksanakan oleh kementerian menerusi 
JKM berdasarkan kepada tahap kefungsian. Permohonan pendaftaran OKU oleh penghidap 
penyakit Parkinson boleh diluluskan oleh pegawai kebajikan masyarakat sekiranya pegawai 
perubatan mengesahkan bahawa pesakit berkenaan mengalami gangguan fungsi. Walau 
bagaimanapun, bukan semua pesakit Parkinson boleh didaftarkan sebagai OKU.  

Namun begitu, JKM menerusi Jawatankuasa Pendaftaran OKU di bawah Majlis 
Kebangsaan bagi OKU sedang mengkaji pendaftaran OKU di kalangan mereka yang 
menghidapi penyakit kronik dan persekitaran sosial yang turut menyumbang kepada 
ketidakupayaan seseorang.  

Tuan Yang di-Pertua, bagi menjawab pertanyaan Yang Berhormat Port Dickson. 
Kementerian menerusi JKM telah melaksanakan konsep pusat aktiviti harian ini melalui 
penubuhan Pusat Aktiviti Warga Emas (PAWE). Sehingga kini terdapat 59 buah PAWE di 
seluruh negara dengan jumlah warga emas berdaftar seramai 36,000 orang dan 30 lagi 
dalam proses penubuhan, menjadikan jumlah keseluruhan kepada 89 buah PAWE pada akhir 
tahun ini, 2018.  

JKM berharap dalam tempoh empat tahun akan datang PAWE ini dapat diwujudkan 
sekurang-kurangnya satu PAWE di setiap Parlimen bagi membantu warga emas di kawasan 
berkenaan dengan penglibatan aktif komuniti setempat. JKM juga amat mengalu-alukan 
pertubuhan bukan kerajaan, NGO atau PSK untuk terlibat sama mewujudkan pusat-pusat 
jagaan, aktiviti harian warga emas di kawasan yang strategik dan berkeperluan. 

 Selain PAWE, kementerian juga akan memperluaskan program khidmat bantu di 
rumah- home health service. Program ini merupakan perkhidmatan sokongan dan 
pendampingan sosial yang disediakan oleh sukarelawan kepada warga emas dan OKU di 
rumah.  

Program ini juga bertujuan menyemarakkan perkhidmatan kesukarelaan, 
volunteerism yang lebih tersusun dan berkesan, seterusnya memperkasakan komuniti 
menerusi penglibatan aktif demi pembangunan dan kesejahteraan bersama. Sehingga tahun 
2017, seramai 2,402 orang sukarelawan telah melibatkan diri di dalam program ini dan telah 
memberi manfaat kepada 8,354 orang yang mana 6,614 orang warga emas, dan 1,740 orang 
adalah orang OKU. 

 Tuan Yang di-Pertua, untuk makluman Yang Berhormat Sibuti, Yang Berhormat 
Tenom, Yang Berhormat Rantau Panjang, Yang Berhormat Batang Lupar, Yang Berhormat 
Petaling Jaya, Yang Berhormat Kepala Batas, Yang Berhormat Hulu Selangor. Salah satu 
matlamat kerajaan melalui Dasar Wanita Negara adalah untuk membangunkan potensi dan 
mendaya upayakan wanita dari pelbagai lapisan masyarakat dalam semua sektor sebagai 
agen perubahan kepada masyarakat.  

Ini kerana wanita juga adalah penyumbang kepada pembangunan ekonomi dan 
sosial negara. Kerajaan melalui kementerian dengan kerjasama United Nations Development 
Program (UNDP) kini sedang dalam proses menyiapkan kajian gender mainstreaming 
bermula tahun 2016 sehingga tahun 2020 bagi memastikan isu-isu kesaksamaan gender dan 
pemerkasaan wanita terus relevan dan sentiasa menjadi keutamaan dalam setiap 
perancangan, termasuk penggubalan dasar di semua peringkat kebangsaan. 

 Kementerian bersikap terbuka dan sedang dalam perancangan untuk mengadakan 
sesi libat urus bagi membincangkan isu penglibatan wanita muda dalam bidang kepimpinan. 
Selain itu, pelbagai program wanita yang bakal dirancang dan permohonan peruntukan 
kewangan untuk program-program tersebut adalah tertakluk kepada kelulusan Kementerian 
Kewangan.  

 

 

 



Program Perkhidmatan Job Coach di bawah Jabatan Kebajikan Masyarakat. menawarkan sokongan pekerjaan daripada OKU dengan bertindak sebagai perantara di antara majikan dan pekerja OKU. Syarikat yang berhasrat untuk mengambil OKU bekerja tidak perlu menanggung kos perkhidmatan Job Coach kerana elaun perkhidmatan Job Coach ditanggung oleh JKM. Yang Berhormat Sibu, pendaftaran OKU dilaksanakan oleh kementerian menerusi JKM berdasarkan kepada tahap kefungsian. Permohonan pendaftaran OKU oleh penghidap penyakit Parkinson boleh diluluskan oleh pegawai kebajikan masyarakat sekiranya pegawai perubatan mengesahkan bahawa pesakit berkenaan mengalami gangguan fungsi. Walau bagaimanapun, bukan semua pesakit Parkinson boleh didaftarkan sebagai OKU. Namun begitu, JKM menerusi Jawatankuasa Pendaftaran OKU di bawah Majlis Kebangsaan bagi OKU sedang mengkaji pendaftaran OKU di kalangan mereka yang menghidapi penyakit kronik dan persekitaran sosial yang turut menyumbang kepada ketidakupayaan seseorang. Tuan Yang di-Pertua, bagi menjawab pertanyaan Yang Berhormat Port Dickson. Kementerian menerusi JKM telah melaksanakan konsep pusat aktiviti harian ini melalui penubuhan Pusat Aktiviti Warga Emas (PAWE). Sehingga kini terdapat 59 buah PAWE di seluruh negara dengan jumlah warga emas berdaftar seramai 36,000 orang dan 30 lagi dalam proses penubuhan, menjadikan jumlah keseluruhan kepada 89 buah PAWE pada akhir tahun ini, 2018. JKM berharap dalam tempoh empat tahun akan datang PAWE ini dapat diwujudkan sekurang-kurangnya satu PAWE di setiap Parlimen bagi membantu warga emas di kawasan berkenaan dengan penglibatan aktif komuniti setempat. JKM juga amat mengalu-alukan pertubuhan bukan kerajaan, NGO atau PSK untuk terlibat sama mewujudkan pusat-pusat jagaan, aktiviti harian warga emas di kawasan yang strategik dan berkeperluan. Selain PAWE, kementerian juga akan memperluaskan program khidmat bantu di rumah- home health service. Program ini merupakan perkhidmatan sokongan dan pendampingan sosial yang disediakan oleh sukarelawan kepada warga emas dan OKU di rumah. Program ini juga bertujuan menyemarakkan perkhidmatan kesukarelaan, volunteerism yang lebih tersusun dan berkesan, seterusnya memperkasakan komuniti menerusi penglibatan aktif demi pembangunan dan kesejahteraan bersama. Sehingga tahun 2017, seramai 2,402 orang sukarelawan telah melibatkan diri di dalam program ini dan telah memberi manfaat kepada 8,354 orang yang mana 6,614 orang warga emas, dan 1,740 orang adalah orang OKU. Tuan Yang di-Pertua, untuk makluman Yang Berhormat Sibuti, Yang Berhormat Tenom, Yang Berhormat Rantau Panjang, Yang Berhormat Batang Lupar, Yang Berhormat Petaling Jaya, Yang Berhormat Kepala Batas, Yang Berhormat Hulu Selangor. Salah satu matlamat kerajaan melalui Dasar Wanita Negara adalah untuk membangunkan potensi dan mendaya upayakan wanita dari pelbagai lapisan masyarakat dalam semua sektor sebagai agen perubahan kepada masyarakat. Ini kerana wanita juga adalah penyumbang kepada pembangunan ekonomi dan sosial negara. Kerajaan melalui kementerian dengan kerjasama United Nations Development Program (UNDP) kini sedang dalam proses menyiapkan kajian gender mainstreaming bermula tahun 2016 sehingga tahun 2020 bagi memastikan isu-isu kesaksamaan gender dan pemerkasaan wanita terus relevan dan sentiasa menjadi keutamaan dalam setiap perancangan, termasuk penggubalan dasar di semua peringkat kebangsaan. Kementerian bersikap terbuka dan sedang dalam perancangan untuk mengadakan sesi libat urus bagi membincangkan isu penglibatan wanita muda dalam bidang kepimpinan. Selain itu, pelbagai program wanita yang bakal dirancang dan permohonan peruntukan kewangan untuk program-program tersebut adalah tertakluk kepada kelulusan Kementerian Kewangan.